OpenLLM-France/wikimedia huggingface dataset:
# Julio Ramón Ribeyro

Julio Ramón Ribeyro (Lima, Peru, 1929ko abuztuaren 31 - ib., 1994ko abenduaren 4a) perutar idazlea izan zen.

## Biografia

XX. mendeko perutar idazle gailenetako bat. Bere ipuingintza, batez ere, mende horretako oparoena eta aipagarrienetako bat izan zen. Hala ere, bere obraren parte handi bat atentzio handia eman gabe argitaratu zen, eta merezi zuen arreta eta ezagutza jaso gabe. Agian bere garaiko literatura-modei kasu handirik egin ez zielako, eta errealismoaren ereduei leial iraun zuelako, bere herrialdeko hirietako giro miserableenak eta erdiko klaseen arazo tragikomikoak deskribatzeko.
Hil zen urtean, Liman zegoela, bere bizitzako literatura-sari inportanteena irabazi zuen: Juan Rulfo saria, Mexikon emana. Nahiz eta bere obra osoa Peruri eta, batez ere, hiriburuko errealitateari estuki lotuta egon, bere produkzioaren parte handiena Europan egina izan zen. 1952an iritsi zen Europara, bere lehen ipuin-bilduma argitaratu baino lehen: Los gallinazos sin plumas (1955). Parisen jarri zen bizitzen, eta han geratu zen, bere bizitzako azkeneko urteak arte. Nahiz eta bere obra Peruko hiri-errealismoaren adierazpen aipagarriena izan, Ribeyrok ipuin fantastikoa ere landu zuen, eta bere istorio batzuk herriko girokoak ere badira, Crónica de San Gabriel (1960) eleberria edo Silvio en el Rosedal (1976) kontakizuna —bere lanik onena, beharbada— bezala. Bere ipuingintzaren emaitza La palabra del mundo (1973-1977, "Munduaren hitza") bildumako hiru liburutan irakur daiteke, edo Cuentos completos lanean (1994, "Ipuin guztiak").
Ipuinez gainera, eleberriak, antzerki-lanak, literatura-kritika, aforismoak, Prosas apátridas (1975-1978, "Prosa aberrigabeak") eta egunkari bat, La tentación del fracaso (1992, "Porrotaren tentazioa"), idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1395161
* Multimedia: Julio Ramón Ribeyro / Q1395161
# Julio Sabino

Julio Sabino (latinez: Iulius Sabinus) (Erroman hila, 79an) galiar jatorriko militar erromatarra. Galiari burujabetasuna itzultzen saiatu zen Civilisek bataviarren matxinada bultzatu zuenean. Zesar izendatu zuen bere burua, eta galiar osteen buru jarri zen, baina garaipen batzuk lorturik ere gerra galdu zuen eta bederatzi urte eman zituen leize batean ezkutaturik; azkenik aurkitu zuten eta Vespasianoren esku utzi. Hark hilarazi zuen 79. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q606722
* Multimedia: Julius Sabinus / Q606722
# Julio Romero de Torres

Julio Romero de Torres (Kordoba, 1874ko azaroaren 9a - ib., 1930eko maiatzaren 10a) XX. mendeko margolari andaluziar ospetsua izan zen. Haren estiloa errealismo eta modernismotik sinbolismora garatu zen. Kordoban bere izena daraman museoa dago eta han bere lan egin gehienak daude bilduta. Romero de Torres Andaluziako margolari ospetsuenetarikoa izan zen, ezaguna batez ere bere erretratuengatik.

## Biografia

Rafael Romero Barros margolariaren semea zen; aita Kordobako Arte Ederren Museoaren zuzendaria izan zen. Bere aitarekin egin zituen bere ikasketak. Familia ugaria zen eta beste bi anaiek ere margolariak izan ziren. Gazte-gaztetatik arte-mugimendu berriak ezagutu zituen. Lehenengo urtetan hedabide desberdinetan ilustratzaile bezala lan egin zuen, besteak beste, Unión de Córdoba, El Imparcial, La Gran Vía. 1899an Francisca Pellicer Lópezekin ezkondu zen eta hiru seme izan zituen. 1906an Madrilera joan zen eta, ondoren, Europako herrialde desberdinak ezagutu zituneː Herbeereak, Italia, Frantzia, Ingalaterra...

## Galeria

* Julio Romero de Torres
* Patua (1915)
* Julio Romero de Torres, Autoerretratua (1905 ingurukoa)
* Andaluziako Ama Birjina (1907)
* Emakume esklaboa (1928)

## Erreferentziak

* ↑ http://www.cordoba24.info/html/museo_julio_romero_torres.html

## Kanpo loturak

* (Gaztelaniaz)ːJulio Romero de Torres museoa.
* (Gaztelaniaz)ːJulio Romero de Torresen inguruko laburmetraia.
* (Gaztelaniaz)ːKordobar ospetsuak.
* Datuak: Q1712402
* Multimedia: Julio Romero de Torres / Q1712402
# Julio Ruiz de Alda

Julio Ruiz de Alda Mikeleitz (Lizarra, Nafarroa Garaia, 1897ko urriaren 7a - Madril, Espainia, 1936ko abuztuaren 23a) hegazkinlaria, militarra eta Espainiako Falangeren sortzaileetako bat izan zen.

## Biografia

Silvio Ruiz de Alda eta Francisca Mikeleitz gurasoak zituen eta Lizarrako Zapatería kalean jaio zen. 15 urte besterik ez zituela, Espainiako Armadan sartu eta Segoviara, Gasteiza eta Tetuana destinatua izan zen.
Getafeko Aire Eskolan hegazkinlari bilakatu zen. Kapitaina zen pilotu titulua jaso zuenean. Horri esker hartu zuen parte, hegoaldeko ibilbidetik, Ozeano Atlantikoa airez zeharkatzeko hegaldian, Plus Ultra izeneko ur-hegazkinean, 1926. urtean, Ramón Francorekin, Juan Manuel Duránekin eta Pablo Rada mekanikariarekin batera. Palos de la Fronteratik irten ziren 1926. urteko urtarrilaren 22an, eta otsailaren 10ean iritsi ziren Buenos Airesa bere hiru lagunekin batera, 10.000 kilometroko bidea eginda. Bidaiaren gorabeherak De Palos al Plata liburuan jaso zituen Julio Ruiz de Aldak (1926).
1933. urtean politikan hasi zen, eta Falange Española alderdiaren aitzindaria izan zen José Antonio Primo de Riverarekin eta Antonio García Valdecasasekin batera.

### Heriotza

Madrilen zen Espainiako Gerra Zibila hasi zenean, eta, atxilotu ondoren, fusilatu egin zuten indar errepublikarrek 1936ko abuztuaren 23an.
Gerra amaitzean, lurperatuta zegoen hobitik atera zuten indar frankistek, eta Nafarroan omenaldia egin zitzaion. Navarra izeneko Junkers hegazkin batean ekarri zuten, Iruñean hileta-omenaldi handia egin zitzaion, eta ondoren Lizarrara eraman zuren gorpua han hilobiratzeko.
Julio Ruiz de Alda kalea haren omenez izendatu zuten, Iruñeko Bigarren Zabalgunean dago.

## Argazkiak

Julio Ruiz de Aldak hegazkinez argazkiak egiteko ia Nafarroa Garaia osoa eta Arabako parte bat zeharkatu zuen 1927 eta 1934 artean, ortoargazkiak egiteko. Argazki sorta hori ikus eta erabil daitezke Wikimedia Commonsen, jabari publikoan baitaude.

## Erreferentziak

* ↑ Lur entziklopedietatik hartua.
* ↑ Lur entziklopedietatik hartua.
* ↑ Julio Ruiz de Aldaren aireko altxorra, Commonsen – Euskal Wikilarien Kultur Elkartea. (Noiz kontsultatua: 2022-02-09).

## Kanpo estekak

* Datuak: Q1382670
* Multimedia: Julio Ruiz de Alda / Q1382670
# Julio Ruiz de Alda kalea (Iruñea)

Julio Ruiz de Alda kalea Nafarroako hiriburua den Iruñeko Bigarren Zabalgunean dagoen kale labur bat da.

## Izena

Izena Julio Ruiz de Alda (1897-1937), lizarrar hegazkinlari, militar eta politikari falangistaren omenez darama.

## Kokapena

Media Luna kalean hasi eta Aralar kalean amaitzen da.
Iturralde Suit kalea eta Pascual Madoz kalearekiko paraleloki doa.

## Kanpo estekak

* Datuak: Q25479565
# Julio Olaizola

Julio Olaizola Rodriguez (Lasarte-Oria, Gipuzkoa, 1950eko abenduaren 25a - ) euskal herritar futbolari erretiratua da, Errealaren historiako urte onenetan ibilitakoa.

## Palmaresa

* Espainiako futbol ligako txapelduna 1981 eta 1982 urteetan.
* Espainiako Superkopa 1982an.

## Erreferentziak

* ↑ Abizena Olaizola idaztea, euskal herritar horren aukera pertsonala da. Izan ere, Euskaltzaindiak, euskara baturako, Olaitzola onartu du deitura horren grafiatzat. Ikus Euskal Onomastikaren Datutegia.Olaizola

## Ikus, gainera

* Errealeko futbolarien zerrenda

## Kanpo estekak

* (Gaztelaniaz)Jokalariari buruzko informazioa Errealaren webgunean
* Datuak: Q5486008
* Multimedia: Julio Olaizola / Q5486008
# Julio Rodolfo Alsogaray

Julio Rodolfo Alsogaray (Esperanza, Santa Fe, 1918ko urtarrilaren 25a- Buenos Aires, 1994ko maiatzaren 10a) Argentinako Armadako soldadua izan zen, 1966ko ekainaren 28an, Pascual Pistarini teniente jeneralarekin batera, Arturo Umberto Illia presidentea bota zuen, diktadura militarrari hasiera emanez Argentinako Iraultza deituz. 1966ko abenduan armadako komandante bihurtu zen.

## Familia

Esperanzan jaio zen, Santa Fe probintzian, 1918ko urtarrilaren 25ean, Álvaro Enrique Alsogaray eta Julia Boschen semea eta Álvaro Alsogaray militar, aeronautika zibileko ingeniari eta ekonomialariaren anaia. Bere birraitonak, Álvaro José de Alzogarayk, funtsezko eginkizuna izan zuen 1845eko Vuelta de Obligadoko guduan, Guillermo Brown almirantearen laguntzaile izan baitzen, Paraná ibaiaren behealdean Argentinako kontrola ezarri zuena. Bere aita eta aitona Argentinako Armadan koronelak ziren bitartean.
1943ko abuztuaren 6an, Zulema Legorburo andrearekin ezkondu zen (j. 1991ko maiatzaren 1a - f. otsailaren 10a) eta harekin bi seme-alaba izan zituen, Julio eta Juan Carlos.
Juan Carlos Alsogaray, "el hippie" goitizenekoa, Tucumanen zegoen 1976ko otsailean Independentzia Operazioaren baitan hil zutenean. Bere gurasoak probintzia horretara joan ziren eta Antonio Domingo Bussirekin bildu ziren, eta hark operazioan hildako gerrillarien argazkiak eta datuak biltzen zituen dokumentazioa erakutsi zien. Zulemak, bere amak, hildakoaren argazkien artean ezagutu ahal izan zuen eta negarrez lehertu zen; Bussik errieta egin zion, esanez: « Andrea, ez dizut utziko nire aurrean negar egiten. Negar egingo baduzu, alde egin. Zeren haur bat galdu baduzu, gerra honetan nik egunero haurrak galtzen ditut ». Juan Carlosen heriotzaren ondorioz, Julio Alsogarayk bere beste semea, Julio, Uruguaira bidali zuen erbestera joateko.
“Nadie fue” (Juan B Yofre – Editorial Sudamericana) liburuan esaten da 1976ko otsailaren 23an borroka bat izan zela Burruyacu inguruan, Tucumán mendian, Argentinako Armadaren zutabe baten eta Montonera mendiko patruila baten artean, horren ondorioz Juan Carlos Alsogaray “hippiea” hil zen “bere legean, uniformearekin eta armatua”.
Beti ere aipatutako liburuaren arabera, aldez aurretik, 1975eko abuztuaren 28an, Juan Carlosek berak agindu zuen Hercules C-130 hegazkin militar baten aurkako bonba-erasoa Tucumango aireportutik aireratzen ari zenean. Hegazkinak su hartu zuen eta 6 hildako eta 26 zauritu izan ziren, guztiak jendarmeak.

## Erreferentziak

* ↑ https://www.genealogiafamiliar.net/getperson.php?personID=I655430&tree=BVCZ Genealogía Familiar: Teniente General Julio Rodolfo Alsogaray Bosch
* ↑ Genealogía de la familia Alsogaray
* ↑ Familia
* ↑ https://www.genealogiafamiliar.net/getperson.php?personID=I655431&tree=BVCZ Genealogía Familiar: Zulema Margarita Legorburo Bertoni
* ↑ Matrimonio y sus hijos Julio y Juan Carlos

## Kanpo estekak

* Datuak: Q9016548
# Julio Rodríguez (beisbol jokalaria)

Julio Yarnel Rodríguez,, (Loma de Cabrera, Dominikar Errepublika, 2000ko abenduaren 29a), beisbolean lehiatzen den kirolari dominikarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina lortu zuen Dominikar Errepublikaren taldearekin, Japoniaren eta AEBko taldeen atzetik.
Taldea, honako hauek osatzen zuten: Darío Álvarez, Gabriel Arias, Jairo Asencio, Luis Felipe Castillo, Jumbo Díaz, Junior García, Jhan Mariñez, Cristopher Mercedes, Denyi Reyes, Ramón Rosso, Ángel Sánchez, Raúl Valdés, Roldani Baldwin, Charlie Valerio, José Bautista, Juan Francisco, Jeison Guzmán, Erick Mejia, Gustavo Nuñez, Emilio Bonifácio, Melky Cabrera, Johan Mieses, Yefri Pérez eta Julio Rodriguez-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Julio Rodriguez» olympedia.org (Ingelesez)

## Kanpo estekak

* Datuak: Q85772439
# Juliabkommen

Juliabkommen ("Uztaileko Akordioa"; batzuetan "Gizon Zintzoen arteko Ituna") Austriako Estatu Federalak eta Alemania Naziak 1936ko uztailaren 11n sinatutako akordio bat izan zen. Franz von Papen Alemaniako enbaxadoreak eta Kurt von Schuschnigg Austriako kantzilerrak negoziatu zuten.
Austria-Alemania harremanak tirabiratsuak ziren 1934ko uztailaren 25eko estatu-kolpetik, Alemaniak lagundu zuena. Bien artean gerturatzeko bultzada Italia faxistatik etorri zen; 1936an, Alemaniara hurbiltzea lortu nahi zuen, Etiopiako inbasioa babesten zuelako. Horrek Austria diplomatikoki isolatuta utzi zuen. Akordioa presio italiar-alemaniarraren emaitza izan zen. Schuschniggek berak hartu zuen negoziazioen ardura, 1936ko ekainaren 5ean eta 6an Benito Mussolinirekin Rocca delle Caminaten izandako bileraren ondoren.
Akordioak hamar artikulu zituen. Alemaniak Austriaren "subiranotasun osoa" onartzen zuen. Hitz eman zuen ez zuela Austriako barne-arazoetan esku hartuko eta nazionalsozialismo austriarra babesteari utziko ziola. Trukean, Austriak konpromisoa hartu zuen kartzelan zeuden nazionalsozialistak amnistiatzeko eta horietako bi gobernuan sartzeko. Alemaniak mila markoen debekua kentzea onartu zuen, eta Austriak, berriz, bere kanpo-politika Alemaniakoarekin lerrokatzea onartu zuen, Deutsche Weg deritzona (bide alemaniarra) martxan jarriz. Akordioak prentsaren administrazio bateratua eta helburu kultural komunak ere jasotzen zituen. Austriak "Alemaniar Estatua" zela onartu zuen.
Akordioaren ondorioz, Schuschniggek Edmund Glaise-Horstenau eta Guido Schmidt naziak izendatu zituen karterarik gabeko ministro eta Kanpo Arazoetako ministro, hurrenez hurren. Austriako Alderdi Nazionalsozialistak legez kanpokoa izaten jarraitu zuen, eta Alemaniak hain gatazkatsuak ez ziren bitartekoen bidez lortu zituen bere helburuak. 1936ko urriaren 23an, italiar-alemaniar hurbilketa bederatzi puntuko protokolo batekin amaitu zen, non italiarrek statu quo austriar-alemaniarra onartu zuten. Akordioa porrota izan zen. Bi urte geroago, Alemaniak Austria anexionatu zuen.

## Erreferentziak

* ↑ The encyclopedia of the Third Reich. New York : Macmillan ; Toronto : Collier Macmillan 1991 ISBN 978-0-02-897500-9. (Noiz kontsultatua: 2022-10-13).
* ↑ Zuber, Frederick Raymond. (1975). THE WATCH ON THE BRENNER: A STUDY OF ITALIAN INVOLVEMENT IN AUSTRIAN FOREIGN AND DOMESTIC AFFAIRS, 1928-1938. Rice University (Noiz kontsultatua: 2022-10-13).

## Kanpo estekak

* Datuak: Q1626838
# Julian (Nebraska)

Julian Nebraskako herri bat da. Nemaha konderrian kokatua dago. 2010ean 59 biztanle zituen, 0,23 kilometro koadrotan banatuta.

## Ikus, gainera

* Nemaha konderria

## Kanpo estekak

* Datuak: Q2498750
* Multimedia: Julian, Nebraska / Q2498750
# Julian (Pennsylvania)

Julian Ameriketako Estatu Batuetako erroldak esleitutako leku bat da. Centre konderrian kokatuta dago, Pennsylvania estatuan. 146 biztanle ditu, 0,383668 kilometro koadroko azaleran banatuta.

## Ikus, gainera

* Centre konderria

## Kanpo estekak

* Datuak: Q1182176
# Julian Albizuri

Julian Albizuri Bravo, pilota arloan Albizuri deituraz ezaguna (Berriz, Bizkaia, 1978ko maiatzaren 7a) esku huskako pilotari profesional ohia da. Atzelari aritzen zen, Asegarce enpresarekin. Estatistika ofizialen arabera, profesionaletan ziharduela 1,77 m luze zen, eta 80 kg pisatzen zuen. Profesionaletako estreinako partida 2001eko apirilaren 21ean jokatu zuen, jaioterrian. 2008ko maiatzean jokatu zuen profesionaletako azken partida, Zeberion.

## Erreferentziak

* ↑ «Asegarce prescinde de Julián Albizuri tras siete años», Deia, 2008-04-15.

## Kanpo estekak

* Datuak: Q12261128
# Julia Álvarez Resano

Julia Álvarez Resano (Alesbes, Nafarroa Garaia, 1903ko abuztuaren 10a - Mexiko Hiria, 1948ko maiatzaren 19a) euskal irakasle, kazetari eta politikaria izan zen. Espainian emakumezko lehenengo gobernadore zibila izan zen.

## Biografia

Zuzenbidea eta irakasle-ikasketak egin ondoren, jaioterrian andereño bilakatu zen. Hasieran Partido Republicano Radical Socialista eta gero PSOE eta UGTren kidea izan zen. Haren lan publikoan beti feminista eta antifaxista bezala agertu zen. Gerra aurreko ¡¡Trabajadores!! astekarian hezkuntzari buruzko saila idazten zuen. 1933an Kongresurako hauteskundetara Gipuzkoa eta Nafarroako zerrendetan aurkeztu zen 1935ean Amancio Muñoz de Zafra diputatua ezkondu zuen. Agrupación de Mujeres Antifascistas elkartean paper garrantzitsua jokatu zuen. 1936an Madrileko Frente Popularreko zerrendetan diputatu postua lortu zuen. 1937an Ciudad Realeko Gobernadore Zibileko kargua onartu zuen. Kargu hau utzi behar izan zuen bere senarra gaixotu zenean. Senarra hilda, 1937an, Frantzian erbesteratu zen. Han Espainiatik ihes egiten zuten errepublikanoak Ameriketara bidaltzeko lanetan lagundu zuen. Baina PSOE barruan komunista bezala ikusita zegoen eta poliki-poliki baztertua izan zen. 1944tik 1945ra Toulousen El Socialista aldizkariaren bertsio ez-ofiziala zuzendu zuen; bertan komunistekin elkarlana defenditu zuen. Arazo ekonomikoak zirela eta, azkenik Mexikora joan behar izan zuen. Ordurako gaixorik eta erabat etsituta zegoen intelektual nafarra eta, azkenik, 1948an, hil egin zen.

## Erreferentziak

* ↑ Mari Karmen Gil: "Breve diccionario de mujeres vascas en el exilio", 100-101 or.

## Bibliografia

* Mari Karmen Gil: "Breve diccionario de mujeres vascas en el exilio". Jose Ramon Zabala: Non zeuden emakumeak? La mujer vasca en el exilio de 1936. Donostia: Saturraran, 2005. 100-101 or.
* J.L. Peñafiel Serrano: "Álvarez Serrano, Julia". Angel García-Sanz Marcotegui: El exilio republicano navarro de 1939. Iruñea: Nafarroako Gobernua, 2001, 260-269 or.
* Fermín Pérez-Nievas Borderas: Julia Álvarez Resano: Memoria de una socialista navarra (1903-1948). Iruñea: Pamiela, 2007. ISBN 978-84-7681-541-0.

## Kanpo loturak

* UGT: Julia Álvarez Resano
* Julia Álvarez Resano Auñamendi Entziklopedian..
* «Borrada de la historia: Julia Álvarez Resano (Villafranca 1903-México 1948) fue la primera mujer navarra en las Cortes y la primera en convertirse en gobernadora civil. Un libro trata ahora de recuperar su memoria», Diario de Noticias, 2008ko otsailaren 17a.
* Datuak: Q3753720
# Julian (Kalifornia)

Julian Ameriketako Estatu Batuetako erroldak esleitutako leku bat da. San Diego konderrian dago, Kalifornia estatuan. 1.768 biztanle ditu, 20,423846 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q691469
* Multimedia: Julian, California / Q691469
# Juliaca

Juliaca (kitxuaz: Hullaqa, aimaraz: Hullaqa) Peruko hegoaldean dagoen hiria da, herrialde osoko hamaikagarren populatuena dena eta Juliacako departamenduko hiriburua. Chacas aintziratik gertu dago eta Sillustani kolonaurreko aztarnategitik hurbil.

## Klima

Datu klimatikoak (Juliaca, Peru (1961–1990, extremes 1961–present)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 30.4 | 26.0 | 23.8 | 27.0 | 23.0 | 21.8 | 21.5 | 22.1 | 24.0 | 24.0 | 25.5 | 27.2 | 30.4 |
| Batez besteko tenperatura maximoa (°C) | 16.7 | 16.7 | 16.5 | 16.8 | 16.6 | 16.0 | 16.0 | 17.0 | 17.6 | 18.6 | 18.8 | 17.7 | 17.1 |
| Batez besteko tenperatura minimoa (°C) | 3.6 | 3.5 | 3.2 | 0.6 | -3.8 | -7.0 | -7.5 | -5.4 | -1.4 | 0.3 | 1.5 | 3.0 | -0.8 |
| Erregistraturiko tenperatura minimoa (°C) | -4.8 | -3.0 | -5.0 | -7.2 | -12.4 | -12.0 | -12.2 | -12.0 | -7.8 | -5.6 | -6.0 | -5.2 | -12.4 |
| Pilatutako prezipitazioa (mm) | 133.3 | 108.7 | 98.5 | 43.3 | 9.9 | 3.1 | 2.4 | 5.8 | 22.1 | 41.1 | 55.3 | 85.9 | 609.4 |
| Iturria (1): NOAA ||||||||||||||
| Iturria (2): Meteo Climat (errekorrak) ||||||||||||||

## Erreferentziak

* ↑ (Ingelesez) National Oceanic and Atmospheric Administration. Juliaca Climate Normals 1961–1990. .
* ↑ (Frantsesez) Météo Climat. Station Juliaca. .

## Kanpo estekak

* Datuak: Q696074
* Multimedia: Juliaca / Q696074
# Juliaetta (Idaho)

Juliaetta Idahoko hiri bat da. Latah konderrian kokatua dago. 2010ean 579 biztanle zituen, 18,53 kilometro koadrotan banatuta.

## Ikus, gainera

* Latah konderria

## Kanpo estekak

* Datuak: Q734265
* Multimedia: Juliaetta, Idaho / Q734265
# K.a. 195

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 200 | K.a. 199 | K.a. 198 | K.a. 197 | K.a. 196 | K.a. 195 | K.a. 194 | K.a. 193 | K.a. 192 | K.a. 191 | K.a. 190

### Heriotzak
## Kanpo estekak

* Datuak: Q44101
* Multimedia: 195 BC / Q44101
# K.a. 190eko hamarkada

Kristo aurretiko 190ko hamarkadak K.a. 199etik K.a. 190. urtera bitarteko iraupena du, biak barne.
| Hamarkadak: | K.a. 200koa - K.a. 190koa - K.a. 180koa |
| Urteak: | K.a. 199 K.a. 198 K.a. 197 K.a. 196 K.a. 195 K.a. 194 K.a. 193 K.a. 192 K.a. 191 K.a. 190 |

## Kanpo estekak

* Datuak: Q206053
* Multimedia: 190s BC / Q206053
# K.a. 192

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 197 | K.a. 196 | K.a. 195 | K.a. 194 | K.a. 193 | K.a. 192 | K.a. 191 | K.a. 190 | K.a. 189 | K.a. 188 | K.a. 187

### Heriotzak
## Kanpo estekak

* Datuak: Q46294
# K.a. 193

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 198 | K.a. 197 | K.a. 196 | K.a. 195 | K.a. 194 | K.a. 193 | K.a. 192 | K.a. 191 | K.a. 190 | K.a. 189 | K.a. 188

### Heriotzak
## Kanpo estekak

* Datuak: Q46318
# K.a. 190

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 195 | K.a. 194 | K.a. 193 | K.a. 192 | K.a. 191 | K.a. 190 | K.a. 189 | K.a. 188 | K.a. 187 | K.a. 186 | K.a. 185

### Heriotzak
## Kanpo estekak

* Datuak: Q45118
# K.a. 197

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 202 | K.a. 201 | K.a. 200 | K.a. 199 | K.a. 198 | K.a. 197 | K.a. 196 | K.a. 195 | K.a. 194 | K.a. 193 | K.a. 192

### Heriotzak
## Kanpo estekak

* Datuak: Q45841
* Multimedia: 197 BC / Q45841
# K.a. 19

K.a. I. mendearen taula (K.a. II. mende | K.a. I. mende | I. mende)
K.a. 30ko hamarkada | K.a. 20ko hamarkada | K.a. 10ko hamarkada | K.a. 0ko hamarkada | 0ko hamarkada
K.a. 24 | K.a. 23 | K.a. 22 | K.a. 21 | K.a. 20 | K.a. 19 | K.a. 18 | K.a. 17 | K.a. 16 | K.a. 15 | K.a. 14

### Gertaerak

* Maison Carrée delako tenplu erromatarra eraiki zen Nimes hirian.

### Heriotzak
## Kanpo estekak

* Datuak: Q39786
* Multimedia: 19 BC / Q39786
# K.a. 191

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 196 | K.a. 195 | K.a. 194 | K.a. 193 | K.a. 192 | K.a. 191 | K.a. 190 | K.a. 189 | K.a. 188 | K.a. 187 | K.a. 186

### Heriotzak
## Kanpo estekak

* Datuak: Q46066
# K.a. 196

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 201 | K.a. 200 | K.a. 199 | K.a. 198 | K.a. 197 | K.a. 196 | K.a. 195 | K.a. 194 | K.a. 193 | K.a. 192 | K.a. 191

### Heriotzak
## Kanpo estekak

* Datuak: Q46267
* Multimedia: 196 BC / Q46267
# K.a. 194

K.a. II. mendearen taula (K.a. III. mende | K.a. II. mende | K.a. I. mende)
K.a. 210ko hamarkada | K.a. 200ko hamarkada | K.a. 190ko hamarkada | K.a. 180ko hamarkada | K.a. 170ko hamarkada
K.a. 199 | K.a. 198 | K.a. 197 | K.a. 196 | K.a. 195 | K.a. 194 | K.a. 193 | K.a. 192 | K.a. 191 | K.a. 190 | K.a. 189

### Heriotzak
## Kanpo estekak

* Datuak: Q46323
* Multimedia: 194 BC / Q46323